**Lyginamasis variantas**

PATVIRTINTA

Molėtų rajono savivaldybės tarybos

2022 m. vasario 24 d. sprendimu Nr. B1-32

**MOLĖTŲ RAJONO SAVIVALDYBĖS NEVYRIAUSYBINIŲ ORGANIZACIJŲ, VEIKIANČIŲ NEĮGALIŲJŲ SOCIALINĖS INTEGRACIJOS IR SOCIALINIŲ PASLAUGŲ TEIKIMO SRITYJE, PROJEKTŲ FINANSAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Molėtų rajono savivaldybės nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, projektų finansavimo tvarkos aprašas (toliau – aprašas) nustato Molėtų rajono savivaldybės strateginio veiklos plano 2022-2024 metams 7 programos „Socialinės atskirties mažinimo programa“ 1 tikslo 1 uždavinio 8 priemonės „Nevyriausybinių organizacijų ir viešųjų įstaigų, veikiančių socialinės integracijos srityje, rėmimas“ (toliau – priemonė) įgyvendinimo tvarką, reikalavimus projektų paraiškoms, jų teikimo ir vertinimo, finansavimo projektams skyrimo tvarką, lėšų, skirtų projektų įgyvendinimui, panaudojimo kontrolę ir atsakomybę už šio aprašo pažeidimą.
2. Priemonės tikslas – kartu su nevyriausybinių organizacijų pagalba spręsti aktualius rajono gyventojų klausimus, vykdant neįgaliųjų socialinę integraciją, teikiant socialines paslaugas bei pagalbą šeimoms.
3. Lėšos priemonei įgyvendinti numatomos kiekvienais metais Molėtų rajono savivaldybės biudžete.
4. Teisinį šio aprašo pagrindą sudaro Lietuvos Respublikos įstatymai, Molėtų rajono savivaldybės strateginis veiklos planas 2022-2024 metams, patvirtintas Molėtų rajono savivaldybės tarybos 2022 m. sausio 27 d. sprendimu Nr. B1-2 „Dėl Molėtų rajono savivaldybės strateginio veiklos plano 2022-2024 metams patvirtinimo“, Molėtų rajono savivaldybės administracijos direktoriaus įsakymai ir kiti teisės aktai.

5. Priemonės finansavimo pagal šį aprašą vykdymo pradžia 2022 metai, pabaiga – 2024 metai.

**II SKYRIUS**

**SĄVOKOS**

6. Šiame apraše vartojamos sąvokos:

6.1**. Pareiškėjas** – Molėtų rajono savivaldybės teritorijoje veikianti nevyriausybinė organizacija, įregistruota Juridinių asmenų registre Lietuvos Respublikos teisės aktų nustatyta tvarka, vykdanti neįgaliųjų socialinę integraciją, teikianti socialines paslaugas rajono gyventojams bei teikianti pagalbą šeimoms.

6.2. **Paramos paraiška** –nustatytos formos dokumentas, kurį turi užpildyti ir pateikti pareiškėjas, siekiantis gauti paramą.

6.3**. Projektas** – visuma dokumentų, kuriuose nurodomi numatyti veiksmai, pagrįsti paramos paraiškoje, jos prieduose esama informacija, ir tam tikra pinigų suma tuose dokumentuose numatytiems nevyriausybinės organizacijos projekto tikslams pasiekti.

6.4. **Projekto vadovas** – asmuo, atsakingas už projekto įgyvendinimą.

6.5. **Nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, projektų vertinimo komisija** – Molėtų rajono savivaldybės administracijos direktoriaus įsakymu sudaryta 5 asmenų grupė, pagal nustatytus kriterijus vertinanti nevyriausybinių organizacijų paraiškas.

6.6. **Vertinimo kriterijai** – rodikliai, suteikiantys informaciją apie paraiškų kokybę, projektus ir jų įgyvendinimo rezultatus.

**III SKYRIUS**

**KOORDINAVIMAS**

7. Priemonę koordinuoja Molėtų rajono savivaldybės administracijos Socialinės paramos skyriaus vedėja Rasa Karūžaitė (Molėtai, Vilniaus g. 44, 101 kab., tel. (8 383) 54793, el. paštas rasa.karuzaite@moletai.lt).

8. Pareiškėjai konsultuojami šio aprašo 7 punkte nurodytu adresu ir telefonu.

**IV SKYRIUS**

**REIKALAVIMAI PARAIŠKOMS, JŲ PATEIKIMO TVARKA**

9. Informacija apie kasmetinį ir papildomą projektų finansavimą, kvietimas teikti paraiškas, skelbiama Molėtų rajono savivaldybės internetiniame puslapyje [www.moletai.lt](http://www.moletai.lt). Konkretus paraiškų pateikimo terminas, kuris negali būti trumpesnis kaip 15 kalendorinių dienų, nurodomas kvietime. Paraiškų priėmimo datą ir terminą nustato Molėtų rajono savivaldybės administracijos direktorius.

10. Pareiškėjas pateikia kompiuteriu užpildytą paraišką (1 priedas). Paraiška turi būti užpildyta lietuvių kalba ir patvirtinta pareiškėjo atstovo parašu. Pareiškėjas paraišką privalo pateikti iki kvietime nurodytos datos įskaitytinai. Paraiška su priedais pateikiama asmeniškai, per įgaliotą asmenį, arba atsiunčiama paštu, arba skenuota elektroniniu paštu, arba pasirašyta saugiu elektroniniu parašu šio aprašo 7 punkte nurodytu adresu ar elektroniniu paštu.

11. Viena nevyriausybinė organizacija gali pateikti 1 paraišką.

12. Projektų atrankos konkursui pateikti projektai turi atitikti bent vieną iš 14 punkte išvardytų prioritetų.

13. Pareiškėjas neturi būti gavęs ir nesiekti gauti paramos projekte numatytoms išlaidoms finansuoti iš kitų savivaldybės biudžeto programų.

14. Projektų atrankos konkurso prioritetai:

14.1. projektams, vykdantiems neįgaliųjų socialinės integracijos programos priemones;

14.2. projektams, kuriuose socialines paslaugas numatoma teikti visų Molėtų rajono seniūnijų gyventojams ir projekte dalyvauja daugiau negu 50 dalyvių;

14.3. projektams, kuriuose pagalba organizuojama gausioms šeimoms;

14.4. projektams, kurie turi kitų finansavimo šaltinių;

14.5 tęstiniams projektams.

15. Tinkamomis finansuoti iš priemonės lėšų pripažįstamos tik detaliai pagrįstos, su projekte numatomų veiklų vykdymu susijusios išlaidos.

**V SKYRIUS**

**PARAIŠKŲ VERTINIMAS**

16. Molėtų rajono savivaldybės administracijos direktoriaus įsakymu sudaroma Nevyriausybinių organizacijų, veikiančių neįgaliųjų socialinės integracijos ir socialinių paslaugų teikimo srityje, paraiškų vertinimo komisija (toliau – komisija).

17. Komisijos darbo tvarką reglamentuoja komisijos darbo reglamentas, kurį įsakymu tvirtina Molėtų rajono savivaldybės administracijos direktorius.

18. Komisija paraiškas vertina balais pagal šiuos kriterijus:

|  |  |  |  |
| --- | --- | --- | --- |
| Eil. Nr. | Projekto naudos ir kokybės vertinimo kriterijai | Didžiau-sias balų skaičius | Balų ribos |
| 18.1. | Projekto tikslų ir uždavinių aktualumas, inovatyvumas ir atitikimas Molėtų rajono savivaldybės 2022-2024 metų strateginiam veiklos planui: | | |
| 18.1.1. | aktualūs, inovatyvūs, atitinka | 2 | 2 |
| 18.1.2. | iš dalies aktualūs, inovatyvūs, atitinka | 1 |
| **18.1.3.** | **Nėra aktualūs, inovatyvūs, neatitinka** | **0** |
| 18.2. | Projekte dalyvauja kitos rajono nevyriausybinės organizacijos (pateikti organizacijų raštišką susitarimą): | | |
| 18.2.1. | ~~1 organizacija;~~ **2 ir daugiau organizacijų** | 2 | ~~1~~ **2** |
| 18.2.2. | ~~2 ir daugiau organizacijų.~~ **1 organizacija** | ~~2~~ **1** |
| **18.2.3**. | **kitos nevyriausybinės organizacijos nedalyvauja** | **0** |
| 18.3. | Projekto įgyvendinimo plano nuoseklumas ir veiklų ir išlaidų pagrįstumas bei būtinumas: | | |
| 18.3.1. | planas nuoseklus, veiklos ir išlaidos pagrįstos ir būtinos | 2 | 2 |
| 18.3.2. | planas pakankamai nuoseklus, veiklos ir išlaidos iš dalies pagrįstos ir būtinos | 1 |
| **18.3.3.** | **Planas nenuoseklus, veiklos ir išlaidos nepagrįstos ir (ar) nebūtinos** | **0** |
| 18.4. | Pareiškėjo turimos ar pritraukiamos iš kitur lėšos projekto įgyvendinimui (pateikti dokumentą (organizacijos sąskaitos išrašą ar sutartį su rėmėju ar partneriu), įrodantį turimas lėšas): | | |
| 18.4.1. | daugiau kaip 20 proc. | 3 | 3 |
| 18.4.2. | nuo 10 iki 20 proc. | ~~1~~ **2** |
| **18.4.3.** | **Iki 10 proc.** | 1 |
| **18.4.4.** | **neturi papildomų finansavimo šaltinių** | **0** |
| 18.5. | Pateiktos paraiškos kokybė: | | |
| 18.5.1. | vertinimo metu nenustatyta netinkamų finansuoti išlaidų ir (arba) pareiškėjui nebuvo siųsti paklausimai dėl duomenų ar informacijos patikslinimo | 2 | 2 |
| 18.5.2. | vertinimo metu nustatyta netinkamų finansuoti išlaidų ir (arba) pareiškėjui siųsti paklausimai dėl duomenų ar informacijos patikslinimo | 1 |
| 18.6. | Projekto rezultatas ir gyventojų įtraukimo mastas į projekto įgyvendinimą: | | |
| 18.6.1. | ~~projekte dalyvauja iki 20 dalyvių;~~ **Projekte dalyvauja 51 ir daugiau dalyvių** | 2 | ~~0~~ **2** |
| 18.6.2. | projekte dalyvauja nuo 21 iki 50 dalyvių | 1 |
| 18.6.3. | ~~Projekte dalyvauja 51 ir daugiau dalyvių~~. **Projekte dalyvauja 20 ir mažiau dalyvių** | ~~2~~ **0** |
| 18.7. | Projekto tęstinumas: | | |
| 18.7.1. | tęstinis projektas | 1 | 1 |
| 18.7.2. | netęstinis projektas | 0 |
| Didžiausia galima balų suma | | 14 | - |

19. Pareiškėjų projektams finansavimas neskiriamas, jeigu:

19.1. pareiškėjas yra likviduojamas;

19.2. pareiškėjas paraiškoje arba jo prieduose pateikė klaidinančią arba melagingą informaciją;

19.3. Molėtų rajono savivaldybės administracija yra nustačiusi praėjusiais metais iš Molėtų rajono savivaldybės biudžeto finansuotų pareiškėjo projektų tikslinio lėšų panaudojimo ar buhalterinės apskaitos pažeidimus;

19.4. pareiškėjas nėra pateikęs Molėtų rajono savivaldybės administracijai projektų buhalterinės ataskaitos už praėjusiais metais panaudotas Molėtų rajono savivaldybės biudžeto lėšas ir/ar projekto įvykdymo ataskaitos;

19.5. pareiškėjas projekte numato vykdyti priemonės lėšomis neremiamą veiklą;

19.6. projektas neturi papildomų finansavimo šaltinių;

19.7. projekto lėšos numatytos pastatams rekonstruoti arba kapitaliai remontuoti, ilgalaikiam turtui, kurio kaina didesnė nei 500 eurų, įsigyti, panaudoti kitiems projektams;

19.8. projektas nesurinko 7 vertinimo balų.

20. Komisija, nustačiusi, kad kai kurios paraiškos biudžete numatytos išlaidos nėra būtinos planuojamiems projekto rezultatams pasiekti, taip pat, jei paraiškos sąmatoje nurodytos išlaidos nėra realios, akivaizdžiai neatitinka rinkos kainos arba yra nepakankamai pagrįstos, gali siūlyti skirti pareiškėjui mažesnę nei paraiškoje prašoma finansavimo sumą.

21. Komisija, įvertinusi pareiškėjų paraiškas, teikia Molėtų rajono savivaldybės administracijos direktoriui rekomendacijas ir pasiūlymus dėl projektų finansavimo.

**VI SKYRIUS**

**FINANSAVIMO SKYRIMAS**

22. Finansavimą projektų įgyvendinimui skiria įsakymu Molėtų rajono savivaldybės administracijos direktorius, atsižvelgdamas į komisijos rekomendacijas ir pasiūlymus. Sprendimas priimamas ne vėliau kaip per 15 darbo dienų nuo paskutinės paraiškų pateikimo dienos.

23. Pareiškėjas apie priimtą sprendimą informuojamas ne vėliau kaip per 3 darbo dienas nuo sprendimo priėmimo dienos raštu arba elektroniniu paštu. Informacija apie projektus, kuriems skirtas finansavimas, papildomai skelbiama interneto svetainėje [www.moletai.lt](http://www.moletai.lt).

24. Per 10 darbo dienų nuo sprendimo priėmimo datos su pareiškėju sudaroma projekto finansavimo sutartis.

25. Projekto finansavimo sutartis su finansavimą gavusiais pareiškėjais dėl finansavimo skyrimo pasirašo Molėtų rajono savivaldybės administracijos direktorius.

26. Pareiškėjui nepasirašius sutarties per nustatytą terminą, sprendimas skirti finansavimą netenka galios.

27. Projekto sąmatą (2 priedas), kuri yra neatskiriama projekto finansavimo sutarties dalis, savo antspaudais bei parašais tvirtina Molėtų rajono savivaldybės administracijos direktorius ir finansavimą gavęs pareiškėjas. Lėšos projekto įgyvendinimui pervedamos projekto finansavimo sutartyje nustatytais terminais ir tvarka.

**VII SKYRIUS**

**ATSAKOMYBĖ IR KONTROLĖ**

28. Pareiškėjas, vykdydamas sutartinius įsipareigojimus dėl projekto įgyvendinimui skirto finansavimo, užtikrinalėšų panaudojimą pagal tikslinę paskirtį ir atsako už nepanaudotų ar neteisėtai panaudotų lėšų grąžinimą į Molėtų rajono savivaldybės biudžetą.

29. Projekto įgyvendinimui skirtos lėšos privalo būti panaudotos tik toms išlaidoms apmokėti, kurios buvo numatytos prie projekto finansavimo sutarties pridėtoje sąmatoje.

30. Pareiškėjas pasibaigus ketvirčiui ir/ar projekto įgyvendinimo laikotarpiui, projekto finansavimo sutartyse nustatytais terminais, Molėtų rajono savivaldybei pateikia biudžeto išlaidų sąmatos įvykdymo ataskaitą (3 priedas), buhalterinės apskaitos dokumentų, pagrindžiančių lėšų panaudojimą, suvestinę (4 priedas) ir projekto įvykdymo ataskaitą (5 priedas).

31. Pareiškėjų paraiškos saugomos penkerius metus.

32. Projekto finansinė ir veiklos kontrolė atliekama Lietuvos Respublikos įstatymų ir kitų teisės aktų nustatyta tvarka.

**VIII SKYRIUS**

**BAIGIAMOSIOS NUOSTATOS**

33. Šis aprašas gali būti keičiamas Molėtų rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_